## Zakon o financiranju javnih potreba

### NN 58/1990 (29.12.1990.), Zakon o financiranju javnih potreba

# SABOR REPUBLIKE HRVATSKE

Na temelju članka 89. Ustava Republike Hrvatske a u svezi članka 6.
i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o financiranju javnih potreba

Proglašavam Zakon o financiranju javnih potreba kojeg je Sabor Republike
Hrvatske donio na sjednicama Vijeća udruženog rada, Vijeća općina i Društveno-političkog
vijeća 27. prosinca 1990. godine.

Klasa: 011-01/90-02/51

Urbroj: 71-90-1

Zagreb, 29. prosinca 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o financiranju javnih potreba

I. OSNOVNE ODREDBE

Članak 1.

Ovim zakonom uređuju se osnove sustava financiranja javnih potreba utvrđenih
Ustavom i zakonom, za koje se sredstva osiguravaju iz javnih prihoda.

Članak 2.

Javne potrebe koje se financiraju iz javnih prihoda jesu:

1) zakonom utvrđeni zadaci organa društveno-političke zajednice, obrane
i samozaštite, obveze Republike za javne potrebe koje se financiraju iz
budžeta federacije, obveze iz međunarodnih odnosa i druge potrebe od interesa
za ostvarivanje prava i dužnosti društveno-političke zajednice utvrđene
zakonom;

2) zakonom utvrđena obvezna prava i obvezni standardi ili programi javnih
potreba u oblasti odgoja i obrazovanja, znanosti, kulture, zdravstva, socijalne
zaštite, zaštite boraca, vojnih invalida i žrtava rata, zaštite nezaposlenih,
mirovinskog i invalidskog osiguranja, tjelesne kulture, tehničke kulture
i društvene brige o djeci;

3) zakonom utvrđene potrebe zaštite i unapređivanja čovjekove okoline,
sprečavanja i uklanjanja posljedica elementarnih nepogoda, protupožarne
zaštite, robnih rezervi, bržeg razvoja privredno nedovoljno razvijenih
krajeva, političkih i društvenih organizacija, udruženja građana, te mjesnih
zajednica;

4) zakonom utvrđene obveze prema javnim poduzećima i intervencije u
privredi od interesa za društveno-političke zajednice. Razina i način financiranja
javnih potreba iz stavka 1. ovoga članka utvrđuju se posebnim zakonima.

Članak 3.

Javne potrebe firianciraju se iz budžeta društveno-političke zajednice,
društvenih fondova i na drugi zakonom utvrđeni način.

Članak 4.

Javne potrebe za koje se sredstva osiguravaju u budžetu društveno-političke
zajednice mogu se financirati izravno iz budžeta i preko budžetskih fondova
u skladu s posebnim zakonima.

Članak 5.

Javni prihodi za financiranje javnih potreba jesu porezi na promet,
porez na dobit pravnih i fizičkih osoba, porezi iz osobnog dohotka, na
prihode i na stjecanje imovine, doprinosi iz osobnih dohodaka, doprinosi
na osobne dohotke za mirovinsko i invalidsko osiguranje te zdravstvenu
zaštitu i zdravstveno osiguranje, takse, novčane kazne, naknade i druga
davanja koja se plaćaju u skladu s posebnim zakonom.

Članak 6.

Društveno-politička zajednica samostalno raspolaže svojim prihodim a,
osiguravajući sredstva za financiranje javnih potreba na osnovi zakona.

Članak 7.

Republika može pojedine svoje prihode koji joj pripadaju u cjelini ili
djelomićno ustupiti užoj društveno-političkoj zajednici za financiranje
stanovitih javnih potreba. Ako Republika dio svojih prihoda ili prihod
u cjelini, ustupi užoj društveno-političkoj zajednici, taj se prihod iskazuje
u budžetu društveno-političke zajednice kojoj se ustupaju sredstva. Republika
može odrediti i uvjete pod kojima se ustupljeni prihodi mogu koristiti.

Članak 8.

Društveno-politička zajednica ne može ustupiti svoje prihode poreznim
obveznicima i drugim pravnim osobama ako zakonom nije određeno drukčije.

Članak 9.

Ako se, na osnovi zakona, stanoviti zadaci odnosno poslovi prenose iz
nadležnosti jedne društveno-političke zajednice u nadležnost druge društveno-političke
zajednice, društveno-politička zajednica treba da za obavljanje tih zadataka
i poslova osigura sredstva.

Članak 10.

Općini koja svojim sredstvima ne može financiraei obavljanje zadataka
i rad neophodnih službi (neophodne budžetske potrošnje) Republika osigurava
dopunska sredstva u skladu s kriterijima propisanim zakonom, a na način
i pod uvjetima utvrđenima zakonom, kojim će biti osigurana zainteresiranost
i odgovornost općine da racionalno koristi ta sredstva i omogućava financiranje
neophodnih službi i njihov razvoj.

Čanak 11.

Za svoje obveze društveno-politička zajednica odgovara sredstvirna kojima
raspolaže. Za obveze društveno-političke zajednice ne može se provoditi
izvršenje i osigurnje radi ostvarivanja novčanog potraživanja na sredstvima
koja su neophodna za zajamćene osobne dohotke zaposlenih u organima društveno-političke
zajednice i društvenih djelatnosti što se financiraju iz budžeta, za njihove
neophodne materijalne troškove ; za minimalna osobna primanja propisana
posebnim zakonima.

Članak 12.

Izvori prihoda (javni prihodi) za financiranje javnih potreba iz budžeta
društveno-političke zajednice jesu: a) porezi

1. osnovni porez na promet proizvoda i usluga u skladu s posebnim zakonom,

2. posebni Republički porez na promet proizvoda,

3. posebni porez na naknade za usluge,

4. porez na promet nekretnina,

5. porez na dobit pravnih i fizičkih osoba,

6. porez iz osobnog dohotka radnika,

7. porez na prihode od obavljanja poljoprivredne djelatnosti,

8. porez na prihod od imovine,

9. porez na nasljedstva i darove,

10. porez na dobitke od igara na sreću,

11. porez iz ukupnog prihoda građana,

12. porez na prihod od autorskih prava, patenata i tehničkih unapređenja;

b) takse 1. administrativne takse. 2. sudske takse. 3. komunalne takse,
osim boravišnih taksi;

c) drugi prihodi utvrđeni posebnim zakonom

1. novčane kazne izrečene u krivičnom, privredno-kaznenom, prekršajnom
i drugom postupku,

2. oduzeta imovinska korist i sredstva dobivena prodajom oduzetih predmeta
u krivičnom, privredno-kaznenom i prekršajnom postupku,

3. imovinska korist oduzeta po propisima o neposrednim porezima

4. prihodi koje svojom djelatnošću ostvaruju organi društveno-političke
zajednice i druge pravne osobe što se financiraju iz budžeta društveno-političke
zajednice,

5. dio dobiti ostvaren od igara na sreću,

6. drugi prihodi utvrđeni zakonom. Podjela prihoda iz stavka 1. ovoga
članka između društveno-političkih zajednica utvrđuje se zakonom.

Članak 13.

Društveno-politička zajednica ima budžet. Svi prihodi i rashodi društveno-političke
zajednice utvrđuju se budžetom. Iz ukupnih prihoda iz stavka 2. ovoga članka
financiraju se javne potrebe utvrđene ovim zakonom, zakonom ili odlukom
skupštine društveno-političke zajednice donesenim na osnovi zakona. Prihodi
i rashodi budžeta društveno-političke zajednice moraju biti uravnoteženi.

Članak 14.

Budžet donosi skupština društveno-političke zajednice. Budžet se donosi
za jednu kalendarsku godinu i vrijedi za godinu za koju je donesen. Ako
predstavnićko tijelo ne donese budžet početkorn godine za koju se donosi,
privremeno financiranje obavlja se na način određen ovim zakonom. Nakon
isteka godine, skupština društveno-političke zajednice donosi završni račun
budžeta društveno-političke zajednice.

Članak 15.

Prihodi organa društveno-političke zajednice ostvareni vlastitom djelatnošću
unose se u budžet ako zakonom ili propisima na osnovi zakona nije određeno
drukčije.

Članak 16.

Sredstva za rad organa društveno-političkih zajednica osiguravaju se
u budžetu. Sredstva za rad društvenih djelatnosti osiguravaju se u budžetu
društvenu-političke zajednice ili u budžetskom fondu ako je za te svrhe
osnovan. Sredstva za namjene iz stavaka 1 i 2. ovoga članka daju se po
jedinstvenim kriterijima, u skladu s propisima o financiranju rada organa
društveno-političke zajednice.

Članak 17.

Organ društveno-političke zajednice može preuzimati obveze samo u granicama
zakona i do visine sredstava koja mu se osiguraju u budžetu društveno-političke
zajednice. Budžetski fond može preuzimati obveze samo do visine sredstava
koja mu se osiguraju u budžetu društveno-političke zajednice i do visine
vlastitih prihoda, u skladu s posebnim zakonom.

Članak 18.

Svi korisnici budžeta društveno-političkih zajednica treba da sredstva,
što im se osiguravaju iz javnih prihoda društveno-političke zajednice,
koriste za utvrđene namjene i to racionalno te u skladu s propisima o korištenju
odnosno raspolaganju tim sredstvima. Ako se sredstva ne koriste namjenski,
racionalno i u skladu s propisima, skupština društveno-političke zajednice
i njen ovlašteni organ treba da poduzme mjere odredeđne zakonom.

Članak 19.

Zbog racionalnog utvrđivanja i raspoređivanja budžetskih sredstava,
stanovite javne potrebe odnosno prava mogu se financirati preko budžetskih
fondova, u skladu s posebnim zakonima.

Članak 20.

Zajamčena prava i potrebe iz oblasti mirovinskog i invalidskog osiguranja
te zdravstvene zaštite i zdravstvenog osiguranja financiraju se iz izvornih
prihoda Republičkih društvenih fondova, u skladu s posebnim zakonima.

Članak 21.

Zajamčena prava i potrebe iz oblasti zapošljavanja i doplatka za djecu
financiraju se iz izvornih prihoda, u skladu s posebnim zakonom.

Članak 22.

Društveno-politička zajednica može, radi finarciranja stanovitih javnih
potreba u oblasti infrastrukture, osnovati društveni fond ili javno poduzeće,
u skladu s posebnim zakonom. Posebnim zakonom može se utvrđiti da stanoviti
javni prihodi pripadaju društvenom fondu i javnom poduzeću.

Članak 23.

Posebnim zakonom Republika može javnom poduzeću ustupiti stanovite javne
prihode i odrediti uvjete pod kojima se ti prihodi mogu koristiti.

Članak 24.

Društveno-politička zajednica ima stalnu rezervu. Stalna rezerva služi
za podmirenje troškova izvanrednih javnih potreba utvrđenih ovim zakonom.

Članak 25.

Društveno-politička zajednica može se zaduživati i davati garancije
za financiranje javnih potreba pod uvjetima utvrđenim ovim zakonom.

II. BUDŽET DRUŠTVENO-POLITIČKE ZAJEDNICE

1. Sadržaj budžeta

Članak 26.

Budžet se sastoji iz općeg i posebnog dijela.

Članak 27.

Opći dio sadrži:

- ukupan iznos predviđenih prihoda i rashoda,

- tekuću rezervu budžeta kao neraspoređeni dio prihoda,

- visinu prihoda koji se izdvaja u stalnu rezervu,

- bilancu prihoda i rashoda budžeta, u kojoj se prihodi iskazuju po
izvorima i vrstama prihoda, a rashodi po osnovnim namjenama, i to po grupama
konta i po kontima,

- odredbe o pravima i obvezama organa i drugih korisnika budžetskih
sredstava glede izvršavanja budžeta ako ta prava i obveze nisu utvrđene
propisom o izvršavanju budžeta.

Članak 28.

Posebni dio budžeta sadrži potanak raspored rashoda po nosiocima, korisnicima
i namjenama.

2. Izrada budžeta

Članak 29.

Nacrt budžeta sastavlja organ uprave nadležan za poslove budžeta. Nacrt
budžeta društveno-političke zajednice izrađuje se u skladu s tekućom politikom
glede razine financiranja javnih potreba, što je utvrdi društveno-politička
zajednica, i na temelju zahtjeva organa društveno-političke zajednice te
ostalih korisnika budžetskih sredstava za osiguravanje sredstava radi obavljanja
vlastitih poslova i zadataka.

Članak 30.

Nosioci i korisnici budžetskih sredstava dostavljaju zahtjeve za osiguranje
sredstava preko upravnih organa pod čijim se upravnim nadzorom nalaze.

Članak 31.

Prijedlog budžeta utvrđuje Vlada odnosno izvršno vijeće skupštine društveno-političke
zajednice. Prijedlog budžeta dostavlja se skupštini društveno-političke
zajednice.

Članak 32.

Nosioci i korisnici budžetskih sredstava, čiji zahtjevi za osiguranje
sredstava ne budu prihvaćeni u nacrtu budžeta, mogu zahtijevati da Vlada
odnosno izvršno vijeće pri utvrđivanju prijedloga budžeta razmotri opravdanost
njihova zahtjeva.

Članak 33.

Budžet donosi skupština društveno-političke zajednice prije početka
godine za koju se donosi. Ako skupština društveno-političke zajednice ne
donese budžet prije početka godine za koju se donosi budžet, uvodi se privremeno
financiranje, i to najduže za razdoblje od tri mjeseca. Privremeno financiranje,
prema odredbi stavka 2. ovoga članka, može se vršiti najviše do svote koja
odgovara prosječnorn mjesečnom iznosu ostvarenih ukupnih budžetskih prihoda
za zadnje tromjesečje protekle godine. Odluka o privremenom financiranju
donosi skupština društveno-političke zajednice.

Članak 34.

Budžet se objavljuje na način na koji se objavljuju zakoni i odluke
skupštine društveno-političke zajednice.

4. Izvršenje budžeta

Članak 35.

Budžet se izvršava naplatom prihoda na način određen zakonom i drugim
propisima, raspodjelom ostvarenih prihoda i stavljanjem sredstava na raspolaganje
nosiocima ili korisnicima sredstava kojima se ona osiguravaju u budžetu.
Budžet se izvršava u razdoblju od 1. siječnja do 31. prosinca godine za
koju se donosi.

Članak 36.

Prihodi se raspodjeljuju i sredstva stavljaju na raspolaganje, u pravilu,
svim nosiocima i korisnicima sredstava tijekom godine u okviru ostvarenih
prihoda ako zakonom, općim dijelom budžeta ili posebnim aktom društveno-političke
zajednice ili ugovorom s nosiocem i korisnikom sredstava nije određeno
drukčije. Sredstva korisnicima odnosno nosiocima sredstava prenosi organ
nadležan za poslove budžeta.

Članak 37.

Sredstva za rad organa društveno-političkih zajednica i društvenih djelatnosti
koji se financiraju iz budžeta, osim sredstava za posebne namjene, stavljaju
se na raspolaganje organima društveno-političke zajednice sa žiro-računa
budžeta na njihov žiro-račun. Sredstva za posebne namjene organa društveno-političke
zajednice mogu se koristiti izravno sa žiro-računa budžeta, prenijeti radi
korištenja na poseban račun organa društveno-političke zajednice ili na
žiro-račun organa društveno-političke zajednice ili na žiro-račun fonda
ili na žiro-račun javnog poduzeća. Sredstva za druge javne potrebe, osim
sredstava iz stavaka 1. i 2. ovoga članka, mogu se odlukom skupštine društveno-političke
zajednice prenositi na žiro-račun organa društveno-političke zajednice
kao nosioca sredstava ili izravno koristiti sa žiro-računa budžeta.

Članak 38.

Općina kojoj Republika osigurava sredstva za financiranje društvenih
djelatnosti treba da ta sredstva drži na odvojenom računu nadležnog organa
uprave i može ih rabiti samo za namjene za koje su osigurana.

Članak 39.

Za izvršenje budžeta u cjelini odgovorni su Vlada odnosno izvršno vijeće
skupštine društveno-političke zajednice. Naredbodavac za izvršenje budžeta
u cjelini jest rukovodilac organa uprave nadležan za poslove budžeta. Za
uporabu sredstava osiguranih u budžetu za rad organa društveno-političke
zajednice te sredstava osiguranih pri organu uprave za druge javne potrebe
odgovoran je rukovodilac organa korisnika odnosno nosioca sredstava. Rukovodilac
organa društveno-političke zajednice jest naredbodavac za izvršenje budžeta
u okviru sredstava čiji je korisnik ili nosilac taj organ.

Članak 40.

Za zakonitu uporabu sredstava koja se organu društveno-političke zajednice
ili budžetskom fondu raspoređuju budžetom odgovoran je rukovodilac tog
organa kao naredbodavac. Pored rukovodioca, za zakonitu uporabu sredstava
iz stavka 1. ovoga članka odgovoran je i rukovodilac službe računovodstva
u organu društveno-političke zajednice.

Članak 41.

Organ uprave nadležan za poslove budžeta vodi knjigovodstvenu evidenciju
o izvršenju budžeta i sastavlja periodični obračun. Sredstva za naknade
organu (službi) nadležnom za kontrolu raspolaganja sredstvima, za obavljanje
poslova platnog prometa, evidenciju i drugih poslova za društveno-političku
zajednicu osiguravaju se kao rashod u budžetu društveno-političke zajednice.

Članak 42.

Vlada odnosno izvršno vijeće treba da skupštini društveno-političke
zajednice podnesu izvještaj o izvršenju budžeta u roku koji odredi skupština.

Članak 43.

Organ uprave nadležan za poslove budžeta izvještaj o izvršenju budžeta
(periodični obračun budžeta) dostavlja organu nadležnom za kontrolu raspolaganja
sredstvima, u skladu s posebnim propisima. Ako organ uprave nadležan za
poslove budžeta ne dostavi izvještaj iz stavka 1. ovoga članka u propisanom
roku, organ nadležan za kontrolu raspolaganja sredstvima može, do dostave
izvještaja, obustaviti korištenje sredstava za rad organa društveno-političke
zajednice i za druge potrebe koje se financiraju iz budžeta i o tome izvijestiti
skupštinu.

Članak 44.

Prihodi budžeta smatraju se ostvarenima na dan naplate od obveznika
poreza, taska i drugih prihoda. a prihodi od poreza na promet na dan naplate
od kupca proizvoda na koje se plaća porez. Ostvarenim prihodima budžeta
društveno-političke zajednice za tekuću godinu smatraju se svi izvorni
prihodi koji su do 31. prosinca tekuće godine uplaćeni u korist društveno-političke
zajednice. Ako se budžetski prihodi društveno-političke zajednice ne naplate
u planiranom iznosu do 31. prosinca, skupština društveno-političke zajednice
može propisati da budžetski prihodi ostvareni prema odredbi stavka 1. ovoga
članka i naplaćeni do ostvarenja u planiranom iznosu, a najkasnije do 31.
siječnja naredne godine pripadaju budžetu za tekuću godinu. Prihodi iz
stavka 3 ovoga članka mogu se do ostvarenja u planiranom iznosu, a najkasnije
do 31. siječnja naredne godine raspoređivati za podmirenje budžetskih obveza
najviše do planiranog iznosa za tekuću godinu.

Članak 45.

Tekuća rezerva budžeta (neraspoređeni dio prihoda) raspoređuje se i
koristi tijekom godine za nepredviđene i nedovoljno predviđene javne potrebe
koje se financiraju iz budžeta. Sredstvima tekuće rezerve budžeta raspolaže
Vlada odnosno izvršno vijeće skupštine društveno-političke zajednice. Vlada
odnosno izvršno vijeće može ovlastiti rukovodioca organa uprave nadležnog
za financiranje da do stanovitog iznosa raspolaže neraspoređenim prihodima.

5. Izmjena budžeta

Članak 46.

Društveno-politička zajednica može tijekom godine mijenjati i dopunjavati
budžet. Izmjene budžeta obavljaju se po postupku koji je propisan za donošenje
budžeta. Budžet se može povećati ili smanjiti ako se prihodi društveno-političke
zajednice ostvaruju u većim ili manjim iznosima od planiranih ili ako se
planirani prihodi moraju uskladiti s povećanim odnosno smanjenim obujmom
rashoda budžeta. Budžet se može izmijeniti ili dopuniti i onda ako u okviru
ukupnog obujma rashoda treba planirane budžetske rashode za pojedine namjene
rasporediti drugačije.

Članak 47.

Vlada Republike Hrvatske i Izvršno vijeće grada Zagreba mogu mijenjati
namjene i visinu sredstava koja su u budžetu raspoređena za posebne namjene.
lzvršno vijeće društveno-političke zajednice može mijenjati namjene i visinu
sredstava koja su u budžetu raspoređena za posebne namjene na osnovi ovlaštenja
utvrđenih odlukom o izvršenju budžeta.

Članak 48.

Organi općine nadležni za poslove budžeta treba da nadležnom Republičkom
organu za poslove budžeta i organu nadležnom za kontrolu raspolaganja sredstvima
dostave po jedan primjerak budžeta u roku 15 dana od dana donošenja ili
izmjene budžeta.

6. Završni račun budžeta

Članak 49.

Nakon isteka godine za koju je budžet donesen, sastavlja se završni
račun budžeta. Završni račun budžeta donosi skupština društveno-političke
zajednice.

Članak 50.

Završni račun budžeta sastoji se od općeg i posebnog dijela.

Članak 51. Opći dio završnog računa budžeta sadrži:

- ukupan iznos ostvarenih prihoda, - ukupan iznos izvršenih rashoda,

- razliku između ostvarenih prihoda i izvršenih rashoda (višak prihoda
ili manje izvršeni rashodi od planiranih),

- odredbu o rasporedu viška prihoda,

- odredbu o manje izvršenim rashodima od planiranih,

- pregled izvršenja bilančnog dijela prihoda i rashoda budžeta.

Članak 52.

Posebni dio završnog računa budžeta u okviru bilance izvršenja budžeta
sadrži izvršene rashode po korisnicima i nosiocima sredstava i po osnovnim
i potankim namjenama.

Članak 53.

Nacrt završnog računa budžeta sastavlja organ uprave nadležan za poslove
budžeta na osnovi vlastitih podataka, podataka organa nadležnog za kontrolu
raspolaganja sredstvima, završnih računa organa društveno-političke zajednice
i drugih korisnika koji se financiraju iz budžeta.

Članak 54.

Organi društveno-političke zajednice dostavljaju organu uprave nadležnom
za poslove budžeta svoj završni račun, u kojem je obuhvačen i završni račun
budžetskog fonda s izvještajem o utrošenim sredstvima.

Članak 55.

Prijedlog završnog računa budžeta utvrđuje Vlada odnosno izvršno vijeće
skupštine društveno-političke zajednice. Prijedlog završnog računa budžeta
treba dostaviti organu nadležnom za kontrolu raspolaganja sredstvima radi
pregleda do 15. travnja tekuće godine. Prijedlog završnog računa budžeta
i izvještaj organa iz stavka 2. ovoga članka o pregledu treba dostaviti
skupštini društveno-političke zajednice do 15. svibnja tekuće godine. Organ
uprave nadležan za poslove budžeta općine treba da po jedan primjerak prijedloga
završnog računa budžeta dostavi Republičkom organu uprave nadležnom za
poslove budžeta u roku iz stavka 2. ovoga članka.

Članak 56.

Skupštini društveno-političke zajednice, uz završni račun budžeta, treba
dostaviti i završne račune budžetskih fondova i javnih poduzeća te završni
račun stalne rezerve društveno-političke zajednice.

Članak 57.

Dio završnog računa u kome je iskazano izvršenje općeg dijela budžeta
objavljuje se na isti način na koji se objavljuje budžet društveno-političke
zajednice.

7. Stalna rezerva društveno-političke zajednice

Članak 58.

Društveno-politička zajednica formira stalnu rezervu izdvajanjem stanovitog
postotka sredstava od ukupno ostvarenih godišnjih izvornih prihoda. Visina
sredstava koja se svake godine raspoređuje u stalnu rezervu utvrđuje se
budžetom društveno-političke zajednice.

Članak 59.

Obveza izdvajanja u stalnu rezervu može prestati kad se ukupna sredstva
ove rezerve ostvare u visini 10% od prosjećnog godišnjeg iznosa ukupnih
izvornih prihoda društveno-političke zajednice koji su služili kao osnovica
u posljednje tri godine. Obveza izdvajanja sredstava u stalnu rezervu ponovo
nastaje kada se sredstva rezerve smanje ispod iznosa utvrđenog prema odredbi
stavka 1. ovoga članka.

Članak 60.

Sredstva stalne rezerve društveno-političke zajednice mogu se koristiti
za podmirenje rashoda što nastanu zbog izvanrednih okolnosti za koje sredstva
nisu osigurana u budžetu, kao što su naročito: poplava, požar, potres i
druge elementarne nepogode, suzbijanje epidemije, suzbijanje stočnih zaraza,
suzbijanje biljnih štetočina i izvanredne akcije organa samozaštite.

2. pozajmice budžetu ako se njegovi prihodi ne ostvaruju ravnomjerno.

Članak 61.

Sredstva stalne rezerve Republike, pored namjena iz članka 59. ovoga
zakona, mogu služiti za pozajmice budžetu općine ako se njeni prihodi ne
ostvaruju ravnomjerno.

Članak 62.

Sredstva stalne rezerve mogu se davati u obliku pozajmice ili bez obveze
vračanja. Pozajmice iz stavka 1. ovoga članka moraju se vratiti stalnoj
rezervi najkasnije do kraja godine u kojoj su dana.

Članak 63.

O korištenju sredstava stalne rezerve za namjene iz članka 60. točke
1. ovoga zakona odlučuje skupština društveno-političke zajednice. Skupština
društveno-političke zajednice može do donošenja odluke iz stavka 1. ovoga
članka ovlastiti Vladu ili izvršno vijeće da do stanovitog iznosa raspolaže
sredstvima stalne rezerve za namjene iz članka 60. točke 1. ovoga zakona.
Ministar financija i izvršno vijeće odlučuju o uporabi sredstava stalne
rezerve za namjene iz članka 60. točke 2. ovoga zakona.

Članak 64.

Zahtjev za dodjeljivanje sredstava iz stalne rezerve za namjene iz članka
60. točke 1. ovoga zakona podnosi se organu uprave nadležnom za poslove
budžeta. Organ uprave nadležan za poslove budžeta razmatra zahtjev i dostavlja
ga organu iz članka 63. ovoga zakona nadležnom za odlučivanje o korištenju
sredstava stalne rezerve.

8. Budžetski fondovi

Članak 65.

Zakonom kojim se osniva budžetski fond određuje se potanko namjena fonda,
prihodi fonda, način raspolaganja i korištenja sredstvima fonda.

Članak 66.

Prihodi budžetskog fonda osiguravaju se u stanovitom iznosu iz budžetskih
sredstava i iz drugih prihoda utvrđenih posebnim zakonom.

Članak 67.

Prihodi i rashodi budžetskog fonda iskazuju se u financijskom planu,
periodičnom obračunu i završnom računu fonda. Prihodi budžetskog fonda
iskazuju se po izvorima iz kojih potječu i po visini, a rashodi po vrsti
i visini. Prihodi i rashodi budžetskog fonda moraju biti uravnoteženi.

Članak 68.

Sredstva budžetskog fonda drže se na računu organa uprave pri kojem
je fond osnovan i vode se odvojeno od sredstava za rad organa društveno-političke
zajednice.

Članak 69.

Vlada Republike Hrvatske može ukinuti budžetski fond koji je osnovala
skupština općine ako u zakonu nije predviđeno osnivanje takva fonda, ako
se fondom ne ostvaruju svrhe zbog kojih je fond osnovan, ako se sredstva
troše protivno namjeni ili ako se fondom upravlja protivno odredbama ovoga
zakona i posebnih zakona te drugih propisa donesenih na osnovi ovoga zakona.

Članak 70.

Na financijsko poslovanje društvenog fonda shodno se primjenjuju odredbe
o izradi, donošenju i izvršavanju prihoda i rashoda budžeta društveno-političke
zajednice, stalnoj rezervi i završnom računu iz ovoga zakona ako posebnim
zakonom nije određeno drugačije.

Članak 71.

Na financijsko poslovanje budžetskog fonda shodno se primjenjuju odredbe
o raspolaganju i korištenju sredstava organa društveno-političke zajednice
iz ovoga zakona.

9. Posebni računi društveno-političke zajednice

Članak 72.

Stanovite javne potrebe utvrđene posebnim zakonima mogu se u društveno-političkoj
zajednici financirati preko posebnih računa. Preko posebnih računa financiraju
se javne potrebe društveno-političke zajednice čije zadovoljavanje zahtijeva
poseban način evidentiranja i korištenje sredstava. O otvaranju posebnih
računa odlučuje Vlada ili izvršno vijeće društveno-političke zajednice.

Članak 73.

Korisnik sredstava posebnog računa treba da sastavi završni račun i
izvještaj o prikupljenim i utrošenim sredstvima s tog računa i podnese
ga skupštini društveno-političke zajednice. Na završni račun i izvještaj
iz stavka 1. ovoga članka shodno se primjenjuju odredbe o završnom računu
budžeta društveno-političkih zajednica iz ovoga zakona.

III. ZADUŽIVANJE DRUŠTVENO-POLITIČKE ZAJEDNICE, DRUŠTVENOG FONDA
I JAVNOG PODUZEĆA

Članak 74.

Društveno-politička zajednica može se zaduživati za financiranje izgradnje,
dogradnje, rekonstrukcije ili adaptacije stanovitih objekata te nabave
opreme kojima se ostvaruju trajniji uvjeti za rad i funkcioniranje organa
društveno-političke zajednice i društvenih djelatnosti čija se redovna
djelatnost financira iz njezina budžeta. Društveno-politička zajednica
može se zaduživati tako da predviđena godišnja otplata zajma, odnosno zajmova
ne iznosi više od 10% od tekućih izvornih prihoda budžeta društveno-političke
zajednice. Društveno-politička zajednica ne može se zaduživati radi financiranja
redovne djelatnosti organa društveno-političke zajednice i drugih korisnika
koji se financiraju iz budžeta. Izuzetno od odredbe stavka 3. ovoga članka,
društveno-politička zajednica može se kratkoročno zaduživati radi financiranja
onih javnih potreba koje se financiraju iz budžeta ako se prihodi ne ostvaruju
ravnomjerno u toku godine. Skupština društveno-političke zajednice može
ovlastiti Vladu ili izvršno vijeće da donese odluku iz stavka 4. ovoga
članka.

Članak 75.

Radi financiranja programa od interesa za Republiku, zakonom se može
raspisati zajam s javnim upisom. Sredstva zajma mogu se rabiti samo za
svrhe za koje je zajam namijenjen. Zakonom kojim se raspisuje zajam s javnim
upisom određuje se osobito:

1. svrha za koju se zajam raspisuje,

2. ukupan iznos zajma,

3. upisnici zajma,

4. visina stope po kojoj se plaćaju kamate na upisani zajam te način
obračunavanja i plaćanja kamata,

5. rokovi i način otplaćivanja zajma. Republika treba da u svom budžetu
osigura sredstva za dospjelu otplatu zajma.

Članak 76.

Upisnici zajma s javnim upisom mogu biti sve pravne i fizičke osobe.

Članak 77.

O zaduženju društveno-političke zajednice odlučuje skupština društveno-političke
zajednice. O raspisivanju javnog zajma s javnim upisom odlučuje Sabor Republike
Hrvatske.

Članak 78.

Društveno-politička zajednica može davati garancije po kreditima za
financiranje izgradnje objekata u oblasti zadovoljavanja javnih potreba.
Prilikom davanja garancije po kreditima, društveno-politička zajednica
mora voditi računa da izvršavanjem obveze po garancijama ne dovede u pitanje
financiranje javnih službi i potreba za koje po Ustavu i zakonu treba da
osigurava sredstva.

Članak 79.

O visini i namjeni zaduženja društvenog fonda i javnog poduzeća te o
davanju garancije tim pravnim osobama odlučuje skupština općine.

Članak 80.

Vlada Republike Hrvatske utvrđuje visinu i namjenu do koje se društveni
fond i javno poduzeće mogu zadužiti. O davanju garancije za zaduživanje
pravnih osoba iz stavka 1. ovoga članka odlučuje Sabor Republike Hrvatske.

Članak 81.

Zajam u inozemstvu zaključuje Vlada Republike Hrvatske nakon odobrenja
Sabora Republike Hrvatske. Sredstva iz zajmova zaključenih u inozemstvu
unose se u Budžet Republike.

IV. KONTROLA ZAKONITOSTI I SVRSISHODNOSTI PRIKUPLIANJA JAVNIH
PRIHODA I RASPOLAGANJA JAVNIM PRIHODIMA

Članak 82.

Skupština društveno-političke zajednice obavlja kontrolu provedbe utvrđene
politike u oblasti financiranja javnih potreba i poduzima odgovarajuće
mjere.

Članak 83.

Skupština društveno-političke zajednice preko organa uprave nadležnog
za poslove financija obavlja kontrolu pravilne i svrsishodne uporabe sredstava
koja se iz prihoda društveno-političke zajednice raspoređuju budžetom i
okviru te kontrole poduzima mjere utvrđene zakonom.

Članak 84.

Skupština društveno-političke zajednice preko organa uprave nadležnog
za poslove financija kontrolira da li se prihodi iskazani u budžetu ostvaruju
u visini utvrđenoj budžetom i propisima na osnovi kojih se prihodi ostvaruju
i da li se ostvareni prihodi raspoređuju korisnicima i nosiocima u skladu
s rasporedom prihoda u budžetu. U obavljanju budžetske kontrole skupština
preko organa uprave nadležnog za poslove financija razmatra i ostvarenje
zadataka, programa i djelatnosti za koje su sredstva odobrena te poduzima
mjere utvrđene zakonom.

Članak 85.

Radi osiguravanja zakonitog izvršavanja budžeta društveno-političke
zajednice, organ uprave nadležan za poslove financija i drugi organi (službe)
utvrđeni posebnim republičkim zakonom obavljaju izravnu kontrolu naplate
prihoda i utroška sredstava za pojedine namjene te financijskog i materijalnog
poslovanja korisnika budžetskih sredstava. Izravnom kontrolom naplate prihoda
i utroška sredstava za pojedine namjene u smislu stavka 1. ovoga članka
smatra se:

1. kontrola obračuna i uplate prihoda društveno-političkoj zajednici,

2. kontrola namjenskog korištenja sredstava budžeta društveno-političke
zajednice po namjenama i korisnicima

Ako se u postupku izravne kontrole iz stavka 1. ovoga članka utvrde
nezakonitosti odnosno nepravilnosti, treba donijeti rješenje kojim se naređuje:

1. obvezniku uplate izvornih prihoda društveno-političke zajednice-
da u propisanom roku u budžet uplati neuplaćeni prihod društveno-političke
zajednice,

2. korisniku odnosno nosiocu sredstava - da u budžet društveno-političke
zajednice vrati nenamjenski utrošena odnosno nezakonito isplaćena budžetska
sredstva te da poduzme druge mjere za uklanjanje utvrđenih nepravilnosti
glede izvršavanja budžeta.

Rješenje o uplati neuplaćenog prihoda društveno-političke zajednice
i vraćanju sredstava u budžet izvršava organ (služba) nadležan za kontrolu
raspolaganja sredstvima kod kojeg se vodi žiro-račun odnosno drugi račun
dužnika. U slučaju iz stavka 3. ovoga članka rukovodilac organa uprave
nadležnog za poslove financija treba da nadležnom organu podnese prijavu
radi poduzimanja mjera zbog povrede propisa.

Članak 86.

Ministarstvo financija i drugi organi (službe) utvrđeni posebnim republičkim
zakonima obavljaju kontrolu poslovanja organa društveno-političkih zajednica,
budžetskih fondova, društvenih fondova i javnih poduzeća te drugih korisnika
sredstava na području Republike.

Članak 87.

Organ uprave nadležan za poslove budžeta općine tretba da republičkom
organu uprave nadležnom za poslove budžeta dostavi budžet, završni račun
budžeta i druge podatke o financiranju javnih potreba.

Članak 88.

O pravilnoj primjeni ovoga zakona i propisa, donesenih na osnovi zakona
brinu se organi uprave nadležni za poslove financija i organ nadležan za
kontrolu korisnika sredstava.

Članak 89.

Potanke propise o kontroli poslovanja organa društveno-političkih zajednica,
budžetskih fondova, društvenih fondova javnih poduzeća te drugih korisnika
sredstava donijet će Vlada Republike Hrvatske.

V. PRIJELAZNE I ZAVRŠNE ODREDBE

Članak 90.

Na dan stupanja na snagu ovoga zakona prestaje važiti Zakon o financiranju
općih društvenih potreba ("Narodne novine", br. 53/84, 55/86,
52/87, 27/88. i 55/89), Zakon o financiranju zajedničkih potreba ("Narodne
novine", br. 55/74, 52/87 i 55/89), Zakon o utvrđivanju općih društvenih
potreba u oblasti kulture, socijalne zaštite, mirovinskog i invalidskog
osiguranja te znanstvenog rada koje se zadovoljavaju na razini Republike
"Narodne novine", br. 56/82 i 28/83) te Zakon o plaćanju doprinosa
za znanstveni rad i usmjereno obrazovanje "Narodne novine", br.
26/80. i 18/82) Iznimno od stavka 1. ovoga članka, u 1991. godini do donošenja
posebnog zakona o dopunskim sredstvima općinama primjenjivat će se odredbe
točaka 1. do 5. i 8. članka 5, članka 21. i članka 25. do 34. Zakona o
financiranju općih društvenih potreba ("Narodne novine", br.
53/84, 55/86, 52/87, 27/88 i 55/89).

Članak 91.

Zakone kojima se propisuje financiranje javnih potreba iz članka 2.
ovoga zakona treba uskladiti s odredbama ovoga zakona u roku godine dana
od dana stupanja na snagu ovoga zakona.

Članak 92.

Dok se posebnim zakonima ne utvrdi plaćanje doprinosa za mirovinsko
i invalidsko osiguranje te zdravstvenu zaštitu i zdravstveno osiguranje,
poduzeća i druge pravne i fizičke osobe koje isplaćuju osobne dohotke (poslodavci)
plaćaju doprinose na ukupno obračunate bruto osobne dohotke, a fizičke
osobe koje primaju osobne dohotke plaćaju doprinose iz svojih bruto osobnih
dohodaka. Odredbe stavka 1. ovoga članka odnose se na osobne dohotke koji
po propisima o mirovinskom i invalidskom osiguranju ili o zdravstvenom
osiguranju ulaze u osnovicu osiguranja. Doprinose iz stavka 1. ovoga članka
isplatilac osobnog dohotka obračunava i uplaćuje istovremeno s podizanjem
gotovine za isplatu osobnih dohodaka.

Članak 93.

Ovaj zakon stupa na snagu osmoga dana nakon objave u "Narodnim
novinama", a primjenjuje se od 1. siječnja 1991.godine.

Klasa: 402-01/90-03/03

Zagreb, 27. prosinca 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 58/1990-1136